CELEX: 52010PC0181
Language: sl
Date: 2010-04-26
Title: Predlog sklep Sveta o zaključku postopka posvetovanj z Republiko Madagaskar po členu 96 Sporazuma o partnerstvu AKP-ES

|

52010PC0181

 Predlog sklep Sveta o zaključku postopka posvetovanj z Republiko Madagaskar po členu 96 Sporazuma o partnerstvu AKP-ES  /* KOM/2010/0181 končno - NLE 2010/0096 */  

	[pic] | EVROPSKA KOMISIJA |Bruselj, 26.4.2010COM(2010)181 konč.2010/0096 (NLE)PredlogSKLEP SVETAo zaključku postopka posvetovanj z Republiko Madagaskar po členu 96 Sporazuma o partnerstvu AKP-ESOBRAZLOŽITVENI MEMORANDUMPo nasilnem prenosu oblasti na Madagaskarju 17. marca 2009 je bil Andry Rajoelina razglašen za predsednika visoke prehodne oblasti.Ker ta nasilen prenos oblasti pomeni grobo kršitev bistvenih elementov iz člena 9 Sporazuma o partnerstvu AKP-ES (v nadaljnjem besedilu: Sporazum iz Cotonouja), sta Svet in Komisija v pismu z dne 9. junija 2009 malgaško visoko prehodno oblast pozvala k posvetovanjem v skladu s členom 96 Sporazuma.Po mnenju Evropske unije malgaška stran na uvodnem srečanju teh posvetovanj, ki je potekalo v Bruslju 6. julija 2009, ni dala zadovoljivih predlogov.V duhu odprtosti za dialog in ob polnem zavedanju kompleksnosti političnih razmer na Madagaskarju je Evropska unija predlagala, da posvetovanja ostanejo odprta. S tem je malgaško visoko prehodno oblast želela spodbuditi k nadaljevanju pogajanj z različnimi političnimi frakcijami v državi pod okriljem skupne mediacijske skupine, ki so jo sestavljali predstavniki Afriške unije, Južnoafriške razvojne skupnosti, Mednarodne organizacije za frankofonijo ter Združenih narodov. Namen teh pogajanj je bil, da se doseže sporazumni dogovor, ki bi omogočil ponovno vzpostavitev ustavnega reda.Pod okriljem te skupne mediacijske skupine za Madagaskar in zlasti po imenovanju njenega predsednika Chissana na vrhu Južnoafriške razvojne skupnosti junija 2009 so voditelji štirih političnih frakcij v mestu Maputo 9. avgusta 2009 podpisali Politični sporazum iz Maputa in Listino o prehodu, pa tudi druge sporazume, ki so določali zlasti ustanovitev institucij za upravljanje tranzicijskega procesa in organizacijo predsedniških in parlamentarnih volitev v naslednjih petnajstih mesecih. Ti sporazumi naj bi se začeli izvajati v tridesetih dneh po podpisu s soglasnim imenovanjem oseb na ključne položaje v institucijah tranzicijskega procesa. Dopolnjeval jih je Dodatni akt k malgaški listini o prehodu, ki so ga voditelji štirih političnih frakcij podpisali 6. novembra 2009 v Adis Abebi.Kljub močnim prizadevanjem skupne mediacijske skupine v zadnjih nekaj mesecih, ki jih je podprla mednarodna skupnost, in nedavni ad hoc pobudi predsednika komisije Afriške unije se politične frakcije niso dogovorile o izvedbi tranzicijskega procesa, h katerem so se zavezale v Maputu in Adis Abebi. Nasprotno pa je Rajoelina začel enostranski tranzicijski proces, vključno z imenovanjem premiera in vlade ter načrtovano organizacijo volitev za maj 2010, kar je v nasprotju z duhom in besedilom sporazumov iz Maputa in listine iz Adis Abebe.Evropska unija meni, da ne more pristati na ta enostranski načrt prehoda, ki poleg tega ne more pomeniti trajne rešitve v trenutni krizi, s katero bi se ponovno vzpostavil ustavni red na Madagaskarju.Zato se predlaga:-  da se odloči o zaključku posvetovanj z malgaško visoko prehodno oblastjo v skladu s členoma 9 in 96 Sporazuma iz Cotonouja ter se malgaški organi obvestijo o vrsti ustreznih ukrepov glede pomoči Skupnosti za sodelovanje z Madagaskarjem. Ti ukrepi ne bodo vplivali na operacije, ki bi se lahko izvajale za pospešitev ponovne vzpostavitve ustavnega reda, ali na humanitarne operacije in operacije v neposredno podporo prebivalstvu ter bodo ohranjali pravno varnost pogodb za izvedbo operacij, ki že potekajo.-  če bi se nakazala možnost pozitivnega izida, ki bi vključeval sporazumni dogovor glede tranzicijskega procesa med vsemi političnimi frakcijami na Madagaskarju, si Evropska unija pridržuje pravico do sprejetja ukrepov v podporo temu procesu.2010/0096 (NLE)PredlogSKLEP SVETAo zaključku postopka posvetovanj z Republiko Madagaskar po členu 96 Sporazuma o partnerstvu AKP-ESSVET EVROPSKE UNIJE JE –ob upoštevanju Pogodbe o delovanju Evropske unije in zlasti člena 218(2) Pogodbe,ob upoštevanju Sporazuma o partnerstvu AKP-ES, podpisanega v Cotonouju 23. junija 2000[1] in revidiranega v Luxembourgu 25. junija 2005[2] (v nadaljnjem besedilu: Sporazum iz Cotonouja), ter zlasti člena 96 Sporazuma AKP-ES,ob upoštevanju notranjega sporazuma med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti in upoštevati pri izvajanju Sporazuma iz Cotonouja[3], in zlasti člena 3 tega sporazuma,ob upoštevanju predloga Evropske komisije,ob upoštevanju naslednjega:1.  Kršeni so bili bistveni elementi iz člena 9 Sporazuma iz Cotonouja.2.  V skladu s členom 96 Sporazuma iz Cotonouja so se 6. julija 2009 začela posvetovanja z Madagaskarjem, na katerih so bili prisotni tudi predstavniki skupine afriških, karibskih in pacifiških držav (AKP), vendar pa predstavniki visoke prehodne oblasti na teh posvetovanjih niso dali zadovoljivih predlogov ali zavez.3.  Evropska unija je predlagala, da posvetovanja ostanejo odprta, s čimer je malgaško visoko prehodno oblast želela spodbuditi k nadaljevanju pogajanj s političnimi frakcijami v državi pod okriljem skupne mediacijske skupine, da bi se dosegel sporazumni dogovor.4.  Pod okriljem skupne mediacijske skupine, ki jo je vodil predsednik Chisanno, so štiri malgaške politične frakcije 9. avgusta 2009 v mestu Maputo podpisale sporazume, ki vključujejo določbe o ustanovitvi institucij za upravljanje tranzicijskega procesa ter organizacijo predsedniških in parlamentarnih volitev v roku petnajst mesecev. Te sporazume je dopolnil Dodatni akt k malgaški listini o prehodu, ki je bil podpisan v Adis Abebi 6. novembra 2009.5.  Štiri politične frakcije vse odtlej niso dosegle dogovora glede praktičnega izvajanja teh sporazumov. Visoka prehodna oblast, ki trenutno vlada na Madagaskarju, pa je začela enostranski tranzicijski proces, vključno z imenovanjem premiera in vlade ter načrtovano organizacijo volitev za maj 2010, kar je v nasprotju z duhom in besedilom sporazumov iz Maputa in listine iz Adis Abebe.6.  Posvetovanja, začeta na podlagi člena 96 Sporazuma iz Cotonouja, je zato treba zaključiti in sprejeti ustrezne ukrepe –SPREJEL NASLEDNJI SKLEP:Člen 1Posvetovanja z Republiko Madagaskar po členu 96 Sporazuma iz Cotonouja so zaključena.Člen 2Ukrepi, določeni v priloženem pismu, so sprejeti v okviru ustreznih ukrepov iz člena 96(2)(c) Sporazuma iz Cotonouja.Člen 3Ta sklep začne veljati z dnem sprejetja. Objavi se v Uradnem listu Evropske unije .Velja za obdobje12 mesecev in se redno pregleduje.V Bruslju,Za SvetPredsednikPRILOGAOsnutek pismaSpoštovani,Evropska unija pripisuje velik pomen bistvenim elementom iz člena 9 Sporazuma o partnerstvu AKP-ES, ki je bil podpisan v Cotonouju 23. junija 2000 in revidiran v Luksemburgu 25. junija 2005 (v nadaljnjem besedilu: Sporazum iz Cotonouja), kar zadeva spoštovanje človekovih pravic, demokratičnih načel in načela pravne države, na katerih temelji partnerstvo AKP-ES.EU se je zato takoj odzvala na nasilen prenos oblasti, ki se je zgodil na Madagaskarju 17. marca 2009, in zavzela stališče, da pomeni grobo kršitev bistvenih elementov iz člena 9 Sporazuma iz Cotonouja.V skladu s členom 96 je začela politični dialog z vladajočim režimom, ki je omogočil začetek posvetovanj, namenjenih proučitvi razmer in možnih rešitev za ponovno vzpostavitev ustavnega reda. Po mnenju Evropske unije malgaška stran na uvodnem srečanju teh posvetovanj, ki je potekalo v Bruslju 6. julija 2009, ni dala zadovoljivih predlogov.V duhu odprtosti za dialog in ob polnem zavedanju kompleksnosti političnih razmer na Madagaskarju je Evropska unija predlagala, da posvetovanja ostanejo odprta. S tem je malgaško visoko prehodno oblast želela spodbuditi k nadaljevanju pogajanj z različnimi političnimi frakcijami v državi pod okriljem skupne mediacijske skupine, ki so jo sestavljali predstavniki Afriške unije, Južnoafriške razvojne skupnosti, Mednarodne organizacije za frankofonijo ter Združenih narodov. Namen teh pogajanj je bil, da se doseže sporazumni dogovor, ki bi omogočil ponovno vzpostavitev ustavnega reda.Pod okriljem te skupne mediacijske skupine za Madagaskar in zlasti po imenovanju predsednika Chissana na vrhu Južnoafriške razvojne skupnosti junija 2009 so voditelji štirih političnih frakcij v mestu Maputo 9. avgusta 2009 podpisali Politični sporazum iz Maputa in Listino o prehodu, pa tudi druge sporazume, ki so določali zlasti ustanovitev institucij za upravljanje tranzicijskega procesa in organizacijo predsedniških in parlamentarnih volitev v naslednjih petnajstih mesecih. Ti sporazumi naj bi se začeli izvajati v tridesetih dneh po podpisu s soglasnim imenovanjem oseb na ključne položaje v institucijah tranzicijskega procesa. Dopolnjeval jih je Dodatni akt k malgaški listini o prehodu, ki so ga voditelji štirih političnih frakcij podpisali 6. novembra 2009 v Adis Abebi.Kljub močnim prizadevanjem skupne mediacijske skupine v zadnjih nekaj mesecih, ki jih je podprla mednarodna skupnost, in nedavni ad hoc pobudi predsednika komisije Afriške unije se politične frakcije niso dogovorile o izvedbi tranzicijskega procesa, h katerem so se zavezale v Maputu in Adis Abebi. Nasprotno pa je Rajoelina začel enostranski tranzicijski proces, vključno z imenovanjem premiera in vlade ter načrtovano organizacijo volitev za maj 2010, kar je v nasprotju z duhom in besedilom sporazumov iz Maputa in listine iz Adis Abebe.Glede na navedeno se je Evropska unija odločila, da zaključi obdobje posvetovanja in v skladu s členom 96(2)(c) Sporazuma iz Cotonouja sprejme spodaj opisane ukrepe:-  humanitarna in nujna pomoč ostajata nespremenjeni;-  proračunska podpora, predvidena v nacionalnih okvirnih programih za 9. in 10. ERS, se začasno prekine;-  tekoči projekti in programi v okviru 9. ERS se bodo še naprej izvajali, razen dejavnosti in plačil, ki neposredno vključujejo vlado in njene službe. Spremembe in dodatki pogodbam, ki se že izvajajo, bodo proučeni za vsak primer posebej. Nove pogodbe se začasno prekinejo;-  izvajanje nacionalnega okvirnega programa za 10. ERS se začasno prekine;-  Evropska komisija lahko izvaja nekatere projekte in programe, ki neposredno koristijo prebivalstvu;-  regionalni projekti se vrednotijo za vsak primer posebej;-  Evropska komisija si pridržuje pravico, da takoj v celoti ali delno prevzame naloge nacionalnega odredbodajalca za ERS;-  Evropska unija bo še naprej skrbno spremljala razvoj dogodkov na Madagaskarju in bo po potrebi morda podprla izvajanje sporazumne politične rešitve krize;-  politični dialog iz člena 8 Sporazuma iz Cotonouja se ohrani in, če je mogoče, izvaja v usklajevanju z mednarodno kontaktno skupino za Madagaskar. Lahko se pospeši, če bo dosežena sporazumna rešitev za ponovno vzpostavitev ustavnega reda. Evropska unija bo še naprej skrbno spremljala razvoj dogodkov na Madagaskarju in bo po potrebi morda podprla izvajanje sporazumne politične rešitve krize.Ti ustrezni ukrepi se sprejmejo za začetno obdobje dvanajst mesecev.Evropska unija si pridržuje pravico do pregleda in sprememb zgoraj navedenih ukrepov, da bi upoštevala bodisi pozitiven bodisi negativen razvoj razmer na Madagaskarju.S spoštovanjem,Za Evropsko unijoKomisija José Manuel BARROSO | Svet |[1] UL L 317, 15.12.2000, str. 3.[2] UL L 287, 28.10.2005, str. 4.[3] UL L 317, 15.12.2000, str. 376, kakor je bil spremenjen z UL L 247, 9.9.2006, str. 48.